

**Tööleht “Milline on päästjate töö kriisikolletes?”**

Milline näeb välja töö olukorras, kus ümberringi on ainult kokkuvarisenud hooned, kaos ja segadus? Tänases e-tunnis räägib Madis Klaassen varingupäästjate tööst kriisikoldes. Madis tutvustab varingupääste töö ülesehitust, räägib 2023. aasta veebruaris toimunud Türgi ja Süüria maavärinast ning selgitab, miks panustab Eesti teiste riikide abistamisse.

**Kasuta töölehte nii:**

* enne otseülekannet häälesta end teema lainele ja täida esimene ülesanne;
* pärast otseülekannet kirjuta uudislugu.

**ENNE OTSEÜLEKANDE VAATAMIST**

**Pane paari minuti jooksul kirja, milliste erinevate väljakutsetega tuleb päästjatel Sinu arvates tööalaselt kokku puutuda.**

**OTSEÜLEKANDE JÄREL KIRJUTA UUDISLUGU**

**Kasuta ära tunnis saadud teadmisi ja kirjuta uudislugu Eesti päästjate abistamisest maavärinas kannatada saanud piirkonnas. Piirkonna võid ise valida või välja mõelda.**

1) Alusta juhtlõigust, kus mainid ära kõige olulisema:

* Mis juhtus, mida tehti?
* Kus juhtus?
* Millal juhtus?
* Kes tegi, kellega tehti, kellega juhtus?

\* Arvesta, et juhtlõik koosneb ühest lausest ega ole pikem kui 20 sõna.

2) Pärast juhtlõiku kirjuta teemaarendus, kus saavad vastuse:

* Miks, mis põhjusel, mis eesmärgiga toimus?
* Kuidas, mil viisil toimus?
* Mida tehti?

\* Teema arenduse pikkus on umbes 3-5 lauset.

3) Pane enda uudisloole pealkiri.

****